Extras (TV serija)

***Statisti*** (eng. *Extras*) britanski je sitcom o statistima koji rade na filmskim setovima i u kazalištu. Serija je nastala u zajedničkoj produkciji BBC-a i HBO-a, a kreirali su je, napisali i režirali Ricky Gervais i Stephen Merchant, koji se ujedno i pojavljuju u njoj. *Statisti* prate živote Andyja Millmana, njegove prijateljice Maggie i Andyjeva agenta Darrena Lamba te Andyjev postupni put prema slavi.

*Statisti* imaju dvije sezone s po šest epizoda te božićni specijal. Prva epizoda u Ujedinjenom je Kraljevstvu emitirana 21. srpnja 2005. na BBC Two, a 25. rujna 2005. na HBO-u u SAD-u. Druga sezona u Britaniji se počela prikazivati na BBC Two 14. rujna 2006., a u SAD-u na HBO-u te u Australiji na ABC-u 14. veljače 2007. Božićni specijal emitiran je 27. prosinca 2007. na BBC Two te 16. prosinca 2007. na HBO-u. Obje sezone dostupne su na DVD-u u Ujedinjenom Kraljevstvu i SAD-u.

Serija je snimljena u tradicionalnom sitcom stilu, a ne u stilu lažnog dokumentarca kojeg su Gervais i Merchant koristili u svojoj prethodnoj seriji *[[U uredu]]*. Svaka epizoda ima bar jednog gosta; televizijsku ili filmsku zvijezdu, koji igraju ono što Gervais i Merchant nazivaju "izopačenim" verzijama njih samih; često je slučaj o pretjeranim ili izvrnutim parodijama njihovih javnih pojava.

## Glumci i likovi
*Ricky Gervais kao Andy Millman
*Ashley Jensen kao Maggie Jacobs
*Stephen Merchant kao Darren Lamb (potpisan kao "Agent")
*Shaun Williamson kao Barry iz *EastEndersa* (on sam)
*Shaun Pye kao Greg Lindley-Jones

## Epizode

### Prva sezona

#### Redoslijed epizoda prve sezone
Kad je prva sezona emitirana u Ujedinjenom Kraljevstvu, epizoda s Benom Stillerom emitirana je prva, a nakon nje slijedila je ona u kojoj su se pojavili Ross Kemp i Vinnie Jones. Kad je sezona reprizirana za božićne blagdane 2005., epizode su poredane po originalnom redoslijedu, pa je prva bila ona s Rossom Kempom, nakon čega je slijedila ona sa Stillerom. DVD prve sezone, u Ujedinjenom Kraljevstvu objavljen 31. listopada 2005., također je očuvao ovaj redoslijed, zajedno sa knjigom scenarija.

Kad je prva sezona prikazana u Sjevernoj Americi, korišten je drugi redslijed:

# Kate Winslet
# Ben Stiller
# Ross Kemp/Vinnie Jones
# Samuel L. Jackson
# Les Dennis
# Patrick Stewart

Ovaj redoslijed epizoda ostavljen je i na sjevernoameričkom DVD izdanju, objavljenom 9. siječnja 2007.

### Druga sezona

### Božićni specijal: ''Extras: The Extra Special Series Finale''

Gervais je izjavio kako se nije mogao vidjeti da radi treću sezonu te da su on i Merchant smatrali kako bi više epizoda razvodnilo kvalitetu. Često su navodili da je *[[Fawlty Towers]]* jedina trajala dvije sezone, a to je bio i razlog kojim je nakon dvije sezone objašnjen završetak *[[U uredu]]*. Međutim, nakon što je druga sezona završila, Gervais je u *Mirroru* sugerirao kako bi moglo biti treće sezone. U prosincu 2006., Gervais je najavio da je guverner Arnold Schwarzenegger na njegovom popisu želja za pojavljivanje u "nekoj drugoj sezoni", ali mjesec dana kasnije to i demantirao. Gervais je kao mogućnosti za treću sezonu spomenuo i Brucea Willisa, Mickeyja Rooneyja i Dicka Van Dykea. Na koncertu Live 8 je izviješteno kako je Madonna uputila molbu da se pojavi u seriji, a Will Ferrell je u posebnom intervjuu otkrio svoju želju da se pridruži seriji ako bi ga Gervais pozvao.

15. rujna, prije njegova stand-up nastupa u Hammersmith Apollu, prikazan je foršpan za specijal. Prikazivao je isječke Clivea Owena, Davida Tennanta, Lionela Blaira, Lise Scott-Lee, Halea & Pacea, Gordona Ramseyja, Georgea Michaela i Barryja iz *EastEndersa*. Foršpan prikazuje izbor scena iz specijala, uključujući Andyja kako pomaže Georgeu Michaelu da izbjegne paparazze na Hampstead Heathu, scene iz božićnog specijala Andyjeve televizijske serije *When the Whistle Blows*, te Andyja s glavom u rukama u *Big Brotheru* dok ostale zvijezde izvode plesnu vježbu. U cameo ulozi pojavio se i Karl Pilkington kao lovac na autograme koji odbija Millmana u neslavnom razdoblju njegove karijere.

U Sjedinjenim Državama se prikazivao 16. prosinca 2007., a u Ujedinjenom Kraljevstvu 27. prosinca 2007. U Australiji je emitiran na kabelskom programu UKTV na Božić 2008.

### Razlike između američke i britanske verzije

Postoji nekoliko manjih promjena između britanske i američke verzije, obično u smislu promjena imena britanskih zvijezda onim američkim u američkom izdanju. Scena s britanskom televizijskom prezentericom Moirom Stuart iz 4. epizode druge sezone potpuno je izbačena iz američke verzije te zamijenjena pjesmom Chrisa Martina - scenom koja je na DVD izdanju uvrštena u izbačene scene.

U božićnom specijalu govoreća lutka 'Jade Goody' je zamijenjena onom s likom 'Kramera' iz *[[Seinfeld]]a*. (Obje lutke su parodirale incidente u kojem su obje zvijezde javno izrekle stvari koje se općenito smatraju rasističkim). Osim toga, majice na publici u studiju koje prikazuju Victoriju Wood i Asdu u američkoj su verziji zamijenjene majicama s likom Sigourney Weaver i DirectTV-a. Scena s Georgeom Michaelom također je srezana kako bi se uklonile reference na britanske zvijezde Ricarda & Judy i Catherine Tate. Scena smještena u Carphone Warehouseu montirana je kako bi se uklonile šale koje se odnose na dugogodišnju BBC-jevu sapunicu *EastEnders*.

## ''When the Whistle Blows''

*When the Whistle Blows* je serija unutar serije sitcoma *Statisti* koju je osmislio i napisao Andy Millman, koji se i pojavljuje u njoj. Prvi je put spomenuta u trećoj epizodi prve sezone, kao scenarij koji je Millman napisao i dao svojem agentu koji ga je zanemario. Scenarij je prepravljen u sitcom na BBC1 u završnici prve sezone, nakon što je Millman dao scenarij Patricku Stewartu. Isječci iz sitcoma pojavljuju se u drugoj sezoni, a mnogi zapleti *Statista* vrte se oko Millmanovih iskustava u seriji.

*When the Whistle Blows* je smještena u tvorničku kantinu u Wiganu. Humor je jeftin i prizeman u stilu mnogih sitcoma temeljenih na poštapalici. Glavna poštapalica serije je "Are you 'avin' a laugh?" koju izgovara Millman. Serija nije popularna među kritikom, ali jest među publikom. Zaradila je nominaciju za BAFTA-u, iako Millman sumnja kako se to dogodilo samo kako bi se ispunila kvota, ali je na kraju pretrpjela težak poraz od neimenovane serije Stephena Frya.

Millman je iznimno nezadovoljan serijom te smatra kako se previše ljudi ispreplelo s njegovim originalnim idejama u lovu na gledanost. Čini se kako je Millman originalno htio snimiti humorističnu seriju sličnu *[[U uredu]]*, sa životnim likovima u realističnom radnom okruženju, bez studijske publike ili snimljenog smijeha. Serija je ispala suprotnost od onog što je on zamislio. Serija sve više gubi vjerodostojnost, a sve kulminira neobjašnjivim gostovanjem Chrisa Martina u četvrtoj epizodi druge sezone.

Sugerirano je kako su prisutnost studijske publike i snimljenog smijeha te oslanjanje na smiješne vlasulje, kostime i poštapalice komentar na nedavne popularne humoristične serije kao što je *Little Britain*. Mnogi ljudi vide Millmana na snimanju pilota u majici na kojoj pišu poštapalice iz nedavnih humorističnih serija, kao što su "Wassup", "It's Chico Time", "I'm a lady!", "Am I bowered?" i "Garlic bread?". U američkoj verziji te epizode, kadrovi majica sa poštapalicama izbačeni su iz serije, vjerojatno zbog toga što američka publika ne bi razumjela aluzije.

## Glazba / naslovna pjesma

Završna pjesma zove se "Tea for the Tillerman", koju je napisao te ju izvodi Cat Stevens, a ujedno je naslovna pjesma s njegova albuma *[[Tea for the Tillerman]]*. U četvrtoj epizodi druge sezone obradio ju je Chris Martin iz Coldplaya.

Pjesma u božićnom specijalu naglašava Maggienu depresiju nakon što dotiče dno.

## Nagrade

*Statisti* su naišli na vrlo dobre recenzije u Ujedinjenom Kraljevstvu. Serija je 2006. zaradila tri nominacije uključujući najbolju izvedbu u komediji za Ashley Jensen, najboljeg scenarista za Rickyja Gervaisa i Stephena Merchanta i najbolju situacijsku komediju. 2007. su Gervais i Merchant nominirani u kategoriji najboljeg glumca.

Serija je ubrzo zaradila nova priznanja u SAD-u. 2006. je zaradila četiri nominacije na 58. dodjeli Primetime Emmy nagrada. Ben Stiller i Parick Stewart zaradili su nominacije za najboljeg gostujućeg glumca u humorističnoj seriji, a obojica su izgubila od Leslieja Jordana iz *[[Will i Grace]]*. Kate Winslet je zaradila nominaciju za najbolju gostujuću glumicu u humorističnoj seriji, a izgubila je od Cloris Leachman za *[[Malcolm u sredini]]*. Gervais i Merchant bili su nominirani za najbolji scenarij humoristične serije za epizodu s Kate Winslet. Izgubili su od Grega Garcije za pilot-epizodu serije *[[Zovem se Earl]]*. Serija je 2007. zaradila četiri nominacije za 59. dodjeli Primetime Emmy nagrada. Gervais je nominiran i osvojio nagradu za najboljeg glavnog glumca u humorističnoj seriji, a Ian McKellen je nominiran za najboljeg gostujućeg glumca u humorističnoj seriji. Gervais i Merchant bili su nominirani za najbolji scenarij humoristične serije za epizodu s Danielom Radcliffeom i najbolju režiju za epizodu s Orlandom Bloomom.

## Otkazivanja i zamjene

Prema segmentu u posebnim dodacima DVD izdanja prve sezone, Jude Law se trebao pojaviti u jednoj epizodi, nakon što se susreo sa Gervaisom iza kulisa emisije *Late Show with David Letterman*, ali je morao odustati zbog obveza na filmu. Gervais i Merchant zato su u kratkom roku morali pronaći zamjenu, a prvi im je izbor bio Leonardo DiCaprio. Kratki film na DVD-u prve sezone, "Finding Leo", sastoji se od kasnonoćnog video materijala (kojeg je uglavnom snimio Merchant) koji prati Gervaisove jalove i na kraju neuspjele pokušaje da kontaktira DiCapriova menadžera. Lawa je na kraju zamijenio Patrick Stewart u završnici prve sezone, iako se na kraju pojavio poster Lawova filma *[[Alfie (2004)|Alfie]]*. Ostali glumci koji se nisu pojavili u *Statistima* unatoč prvotnim Gervaisovim najavama bili su Madonna, Brad Pitt i Tom Cruise.

## Izvori

## Vanjske veze
* ''Statisti'' na BBC Comedy
* ''Statisti''  na HBO
* ''Statisti'' na RickyGervais.com
* ''Statisti'' na British TV Comedy
*